Document ID: 31994R2283

KOMISSION ASETUS (EY) N:o 2283/94,
annettu 20 päivänä syyskuuta 1994,
vientiin tarkoitetun interventiovarastovoin myyntiä koskevista yksityiskohtaisista säännöistä annetun asetuksen (ETY) N:o 3378/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 1880/94(2), ja erityisesti sen 6 artiklan 7 kohdan,
sekä katsoo, että
komission asetuksessa (ETY) N:o 3378/91(3), sellaisena kuin se on viimeksi muutettuna asetuksella (EY) N:o 1655/94(4), säädetään julkisesti varastoidun voin tiettyjen määrien saattamisesta ostajien käyttöön sekä tarjouskilpailujen toteuttamisesta erityisesti joko sellaisenaan tai jalostettuna vietäväksi tarkoitetun voin vähimmäishinnan vahvistamiseksi; mainitun asetuksen 1 artiklassa säädetään, että interventioelimen on varastoitava myytäväksi saatettu voi ennen 1 päivää tammikuuta 1992,
voin varastojen kehitys ja saatavilla olevat määrät huomioon ottaen tätä myyntiä olisi laajennettava ennen 1 päivää helmikuuta 1992 varastoon saapuneeseen voihin ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3378/91 1 artiklan 1 kohdan päivämäärä "1 päivää tammikuuta 1992" päivämäärällä "1 päivää helmikuuta 1992".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä syyskuuta 1994.

Labels: 3
17